Siseministeeriumi haare kohtadel oli Vabadussõja ajal tugev. Eesti esimene põhiseadus lõi korra, kus riik sekkus väga vähe linnade, maakondade ja valdade tegevusse. II ja III põhiseadus muutsid olukorda põhimõtteliselt, mis tingiski Siseministeeriumis selleks eraldi osakonna loomise. Ajavahemikus  1934-1937 võib kohaliku omavalitsuse tegevusvabadust hinnata nominaalseks: Siseministeerium praktiliselt määras ametisse ametnikud ja kontrollis otseselt nende tööd.